ระเบียบกรมพัฒนาสังคมและสวัสดิการระเบียบกรมพัฒนาสังคมและสวัสดิการว่าด้วยการเข้ารับการคุ้มครองและพัฒนาคุณภาพชีวิตในสถานคุ้มครองและพัฒนาคุณภาพชีวิตพ.ศ. ๒๕๖๐ พระราชบัญญัติควบคุมการขอทานพ.ศ. ๒๕๕๙ มาตรา ๒๗ได้กำหนดให้รัฐมนตรีว่าการกระทรวงการพัฒนาสังคมและความมั่นคงของมนุษย์มีอำนาจประกาศจัดตั้งสถานคุ้มครองและพัฒนาคุณภาพชีวิตโดยได้ประกาศให้สถานคุ้มครองคนไร้ที่พึ่งและศูนย์คุ้มครองคนไร้ที่พึ่งของกรมพัฒนาสังคมและสวัสดิการเป็นสถานคุ้มครองและพัฒนาคุณภาพชีวิตและให้อธิบดีกำหนดระเบียบการเข้ารับการคุ้มครองและพัฒนาคุณภาพชีวิตในสถานคุ้มครองและพัฒนาคุณภาพชีวิตดังนั้นอาศัยอำนาจตามความในมาตรา ๑๖ วรรคสอง แห่งพระราชบัญญัติควบคุมการขอทาน พ.ศ. ๒๕๕๙จึงออกระเบียบไว้ ดังต่อไปนี้ข้อ๑ ระเบียบนี้เรียกว่าระเบียบกรมพัฒนาสังคมและสวัสดิการว่าด้วยการเข้ารับการคุ้มครองและพัฒนาคุณภาพชีวิตในสถานคุ้มครองและพัฒนาคุณภาพชีวิตพ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้การคุ้มครองและพัฒนาคุณภาพชีวิต หมายความว่าการช่วยเหลือ การบำบัดรักษา การฟื้นฟูสภาพร่างกายและจิตใจตลอดจนการฝึกอาชีพให้แก่ผู้ทำการขอทานสถานคุ้มครองและพัฒนาคุณภาพชีวิต หมายความว่าสถานที่ที่รัฐมนตรีประกาศจัดตั้งไว้สำหรับให้การคุ้มครองและพัฒนาคุณภาพชีวิตตามพระราชบัญญัติควบคุมการขอทานพ.ศ. ๒๕๕๙ผู้รับการคุ้มครองและพัฒนาคุณภาพชีวิต หมายความว่า ผู้ทำการขอทานที่ยอมปฏิบัติตามการดำเนินการของพนักงานเจ้าหน้าที่ตามกฎหมายเฉพาะหรือยอมเข้ารับการคุ้มครองและพัฒนาในสถานคุ้มครองและพัฒนาคุณภาพชีวิตของกรมพัฒนาสังคมและสวัสดิการตามความในมาตรา ๑๖ แห่งพระราชบัญญัติควบคุมการขอทาน พ.ศ. ๒๕๕๙เจ้าหน้าที่ หมายความว่าเจ้าหน้าที่สถานคุ้มครองและพัฒนาคุณภาพชีวิต และให้หมายรวมถึงผู้อำนวยการด้วยผู้อำนวยการ หมายความว่าผู้อำนวยการสถานคุ้มครองและพัฒนาคุณภาพชีวิตอธิบดี หมายความว่าอธิบดีกรมพัฒนาสังคมและสวัสดิการข้อ๔ ให้อธิบดีกรมพัฒนาสังคมและสวัสดิการเป็นผู้รักษาการตามระเบียบนี้กรณีที่มีปัญหาเกี่ยวกับแนวทางปฏิบัติหรือที่ระเบียบนี้ไม่ได้กำหนดแนวทางปฏิบัติไว้ให้อธิบดีกรมพัฒนาสังคมและสวัสดิการเป็นผู้วินิจฉัยชี้ขาดหมวด ๑เจ้าหน้าที่สถานคุ้มครองและพัฒนาคุณภาพชีวิต ข้อ๕ ให้สถานคุ้มครองและพัฒนาคุณภาพชีวิตมีเจ้าหน้าที่ตำแหน่งผู้อำนวยการสถานคุ้มครองและพัฒนาคุณภาพชีวิตเป็นหัวหน้าทำหน้าที่ควบคุมดูแลผู้รับการคุ้มครองและพัฒนาคุณภาพชีวิตและรับผิดชอบดำเนินการทั่วไปของสถานคุ้มครองและพัฒนาคุณภาพชีวิตและให้มีเจ้าหน้าที่อื่นเป็นผู้ช่วยเหลือในการปฏิบัติงานหน้าที่ตามสัดส่วนหมวด ๒คุณสมบัติ ข้อ๖ ผู้ที่จะเข้ารับการคุ้มครองและพัฒนาคุณภาพชีวิตตามระเบียบนี้ต้องมีคุณสมบัติ ดังต่อไปนี้๖.๑เป็นผู้กระทำการขอทาน มีความผิดตามพระราชบัญญัติควบคุมการขอทาน พ.ศ. ๒๕๕๙ มาตรา ๑๓และสมัครใจยอมเข้ารับการคุ้มครองในสถานคุ้มครองและพัฒนาคุณภาพชีวิต๖.๒เป็นบุคคลสัญชาติไทย อายุตั้งแต่ ๑๘ ปี ขึ้นไป๖.๓เป็นผู้ประสบความเดือดร้อนอย่างใดอย่างหนึ่งดังนี้๖.๓.๑เป็นบุคคลซึ่งไม่สามารถประกอบอาชีพได้๖.๓.๒ไม่มีญาติอุปการะเลี้ยงดู๖.๓.๓ไม่มีทางเลี้ยงชีพอย่างอื่น๖.๓.๔อยู่ในสภาวะยากลำบากหมวด ๓การเข้าอยู่ในสถานคุ้มครองและพัฒนาคุณภาพชีวิต ข้อ๗ เมื่อสถานคุ้มครองและพัฒนาคุณภาพชีวิตได้รับตัวผู้กระทำการขอทานแล้วให้ผู้เข้ารับการคุ้มครองและพัฒนาคุณภาพชีวิตลงนามในหนังสือยินยอมเข้ารับการคุ้มครองและพัฒนาคุณภาพชีวิตตามพระราชบัญญัติควบคุมการขอทานพ.ศ. ๒๕๕๙ และตรวจสอบสิ่งของติดตัวผู้รับการคุ้มครองดังนี้๗.๑สิ่งของต้องห้ามตามที่สถานคุ้มครองและพัฒนาคุณภาพชีวิตกำหนด หากตรวจพบให้ยึดไว้หรือทำลายตามที่เห็นสมควรหรือดำเนินการตามกฎหมาย๗.๒เจ้าหน้าที่ทำบัญชีทรัพย์สินรับฝากและจ่ายคืนโดยมอบใบฝากทรัพย์สินชุดหนึ่งให้แก่ผู้รับการคุ้มครองและพัฒนาคุณภาพชีวิตและถ่ายภาพไว้เป็นหลักฐานเมื่อผู้รับการคุ้มครองและพัฒนาคุณภาพชีวิตพ้นสภาพการคุ้มครองและพัฒนาคุณภาพชีวิตให้คืนทรัพย์สินแก่ผู้รับการคุ้มครองและพัฒนาคุณภาพชีวิตแต่หากผู้รับการคุ้มครองและพัฒนาคุณภาพชีวิตหลบหนีออกจากสถานคุ้มครองและพัฒนาคุณภาพชีวิตให้สถานคุ้มครองและพัฒนาคุณภาพชีวิตประกาศหาทายาทผู้มีสิทธิตามกฎหมายต่อไปข้อ๘ เมื่อผู้ทำการขอทานยอมเข้ารับการคุ้มครองและพัฒนาในสถานคุ้มครองและพัฒนาคุณภาพชีวิตให้ผู้อำนวยการสถานคุ้มครองและพัฒนาคุณภาพชีวิตแจ้งข้อปฏิบัติและข้อห้ามตามระเบียบนี้รวมทั้งคำสั่งหรือระเบียบที่สถานคุ้มครองกำหนดขึ้นให้ผู้รับการคุ้มครองและพัฒนาคุณภาพชีวิตทราบข้อ๙ เมื่อผู้อำนวยการสถานคุ้มครองและพัฒนาคุณภาพชีวิตได้รับตัวผู้กระทำการขอทานเข้ารับการคุ้มครองและพัฒนาและพัฒนาคุณภาพชีวิตให้จัดทำทะเบียนประวัติพร้อมรูปถ่ายไว้เป็นหลักฐานทางราชการโดยเร็วและให้รายงานอธิบดีทราบด้วยข้อ๑๐ ในกรณีที่ผู้อำนวยการสถานคุ้มครองและพัฒนาคุณภาพชีวิตพิจารณาแล้วเห็นสมควรย้ายผู้รับการคุ้มครองและพัฒนาคุณภาพชีวิตไปเข้ารับการคุ้มครองและพัฒนาคุณภาพชีวิตยังสถานที่อื่นที่เหมาะสมเพื่อประโยชน์สูงสุดของผู้เข้ารับการคุ้มครองและพัฒนาคุณภาพชีวิตและให้ถือว่าเป็นการคุ้มครองและพัฒนาคุณภาพชีวิตตามระเบียบนี้ด้วยหมวด ๔การจัดบริการในสถานคุ้มครองและพัฒนาคุณภาพชีวิต ข้อ๑๑ ผู้อำนวยการสถานคุ้มครองและพัฒนาคุณภาพชีวิตมีหน้าที่ดำเนินการตามแผนหรือกระบวนการให้การคุ้มครองและพัฒนาคุณภาพชีวิตผู้ทำการขอทานตามที่เห็นสมควรและเหมาะสมในแต่ละรายกรณีหมวด ๕ข้อปฏิบัติ ข้อห้ามและบทลงโทษสำหรับผู้รับการคุ้มครองและพัฒนาคุณภาพชีวิต ข้อ๑๒ ข้อปฏิบัติ ข้อห้ามสำหรับผู้รับการคุ้มครองและพัฒนาคุณภาพชีวิตขอให้ประพฤติตามแนวทางการปฏิบัติและระเบียบของสถานคุ้มครองและพัฒนาคุณภาพชีวิตข้อ๑๓ ผู้รับการคุ้มครองและพัฒนาคุณภาพชีวิตที่ฝ่าฝืนข้อตกลงหรือฝ่าฝืนระเบียบข้อห้ามข้อปฏิบัติของสถานคุ้มครองและพัฒนาคุณภาพชีวิตให้ผู้อำนวยการสถานคุ้มครองและพัฒนาคุณภาพชีวิตมีอำนาจพิจารณาบทลงโทษตามระเบียบของสถานคุ้มครองและพัฒนาคุณภาพชีวิตหรือดำเนินการตามกฎหมายอื่นที่เกี่ยวข้องในการกำหนดโทษของผู้รับการคุ้มครองและพัฒนาคุณภาพชีวิตผู้อำนวยการสถานคุ้มครองและพัฒนาคุณภาพชีวิตอาจพิจารณาจากลักษณะการกระทำความผิดจำนวนครั้งที่เกิดขึ้น ผลกระทบและความเสียหายที่เกิดขึ้นหมวด ๖การอนุญาตให้ผู้รับการคุ้มครองและพัฒนาคุณภาพชีวิตออกนอกสถานคุ้มครองและพัฒนาคุณภาพชีวิตในระหว่างการคุ้มครองและพัฒนาคุณภาพชีวิต ข้อ๑๔ เงื่อนไขการอนุญาตให้ผู้รับการคุ้มครองและพัฒนาคุณภาพชีวิตออกนอกสถานคุ้มครองและพัฒนาคุณภาพชีวิตให้เป็นไปตามประโยชน์การคุ้มครองและพัฒนาคุณภาพชีวิตหรือตามแผนการคุ้มครองและพัฒนาคุณภาพชีวิตให้ผู้อำนวยการสถานคุ้มครองและพัฒนาคุณภาพชีวิตเป็นผู้อนุญาตโดยความเห็นชอบจากอธิบดีหมวด ๗การพ้นสภาพผู้รับการคุ้มครองและพัฒนาคุณภาพชีวิต ข้อ๑๕ ผู้รับการคุ้มครองและพัฒนาคุณภาพชีวิตจะพ้นสภาพผู้รับการคุ้มครองและพัฒนาคุณภาพชีวิตตามข้อใดข้อหนึ่ง ดังต่อไปนี้๑๕.๑ผู้รับการคุ้มครองและพัฒนาคุณภาพชีวิต ได้รับการคุ้มครองและพัฒนาคุณภาพชีวิตตามแผนการคุ้มครองและพัฒนาคุณภาพชีวิต ทั้งนี้ ให้อยู่ในดุลพินิจของผู้อำนวยการสถานคุ้มครองและพัฒนาคุณภาพชีวิต๑๕.๒หลบหนีออกจากสถานคุ้มครองและพัฒนาคุณภาพชีวิตหรือออกจากสถานคุ้มครองและพัฒนาคุณภาพชีวิตโดยไม่ได้รับอนุญาตจากผู้อำนวยการสถานคุ้มครองและพัฒนาคุณภาพชีวิต๑๕.๓บิดา มารดา หรือญาติพี่น้องขอรับตัว โดยที่ผู้อำนวยการสถานคุ้มครองและพัฒนาคุณภาพชีวิตพิจารณาเห็นควรคืนสู่ครอบครัวโดยต้องทำบันทึกข้อตกลงร่วมกันในการคุ้มครองและพัฒนาคุณภาพชีวิต๑๕.๔ถึงแก่ความตาย๑๕.๕ถูกดำเนินคดีทางอาญาและส่วนราชการที่เกี่ยวข้องขอรับตัวไปควบคุมเพื่อดำเนินการตามกฎหมายข้อ๑๖ ถ้าผู้รับการคุ้มครองและพัฒนาคุณภาพชีวิตได้พ้นสภาพการเป็นผู้รับการคุ้มครองและพัฒนาคุณภาพชีวิต ตามข้อ ๑๕.๒ให้ผู้อำนวยการสถานคุ้มครองและพัฒนาคุณภาพชีวิตแจ้งความดำเนินคดีตามมาตรา ๒๐กับผู้รับการคุ้มครองและพัฒนาคุณภาพชีวิตในพื้นที่สถานีตำรวจที่สถานคุ้มครองและพัฒนาคุณภาพชีวิตนั้นตั้งอยู่หากตามตัวไม่พบให้จำหน่ายออกจากทะเบียนแล้วรายงานอธิบดีทราบทันทีหมวด ๘รายได้ผู้รับการคุ้มครองและพัฒนาคุณภาพชีวิต ข้อ๑๗ รายได้ที่เกิดจากการทำงานหรือการผลิตของสถานคุ้มครองและพัฒนาคุณภาพชีวิต ในกรณีที่ผู้รับการคุ้มครองและพัฒนาคุณภาพชีวิตมีส่วนร่วมในการประกอบการนั้น ๆเมื่อหักค่าใช้จ่ายแล้วให้แบ่งให้ผู้รับการคุ้มครองและพัฒนาคุณภาพชีวิตตามสัดส่วนที่กำหนดไว้ตามคำสั่งกรมประชาสงเคราะห์ที่ ๙๖/๒๕๐๔ เรื่อง ระเบียบการจ่าย การเก็บและการรักษาเงินบางประเภทที่กรมประชาสงเคราะห์ได้รับเนื่องจากการปฏิบัติงานประชาสงเคราะห์ลงวันที่ ๖ มีนาคม ๒๕๐๔ประกาศ ณ วันที่ ๑๘เมษายน พ.ศ. ๒๕๖๐พุฒิพัฒน์ เลิศเชาว์สิทธิ์อธิบดีกรมพัฒนาสังคมและสวัสดิการภวรรณตรี/จัดทำ๒๖ มิถุนายน๒๕๖๐ชวัลพร/ตรวจ๒๖ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๖๘ ง/หน้า ๑/๒๓ มิถุนายน ๒๕๖๐